Maldives

Gwlad yng Nghefnfor India i'r de-orllewin o India a Sri Lanca yw Gweriniaeth Maldives neu Maldives. Mae'n cynnwys cadwyn o 1,196 o ynysoedd sydd wedi'u lleoli tua 750 km (470 milltir) o'r tir mawr. Mae'r gadwyn yn ymestyn tua 870 km (540 milltir) o'r gogledd i'r de. Saif ei bwynt mwyaf deheuol ychydig i'r de o'r cyhydedd.

Dim ond 220 o ynysoedd y mae pobl yn byw ynddynt. Mae'r rhan fwyaf o'r tir tua 1 metr yn uwch na lefel y môr, sy'n golygu bod y trigolion mewn perygl arbennig oherwydd y cynnydd byd-eang yn lefel y môr. Dim ond 5.1 m o uchder yw'r pwynt uchaf, sydd ar ynys Vilingilli yn Addu Atoll. Mae riffiau cwrel yn cynnig rhywfaint o amddiffyniad rhag y stormydd monsŵn treisgar aml. Mae'r ynysoedd wedi'u gorchuddio â choed palmwydd a ffrwythau bara ac wedi'u hamgylchynu gan lagynau a thraethau tywodlyd.


Categori:Gwledydd Asia
Categori:Gwledydd De Asia